“પેરેંટીંગની કઈ રીત સાચી? આપણા માબાપોએ આપણો ઉછેર કર્યો એ જ રીતે આપણે આપણા બાળકોનો ઉછેર કરવો જોઈએ? કે બદલાતા સમય પ્રમાણે હવે રીત બદલાવી જોઈએ?” મારા પેરંટીંગના વર્કશોપમાં આ સવાલ મને વારંવાર પૂછવામાં આવે છે. પહેલા હું આઈડિયલ શું હોવું જોઈએ એની હિમાયત કરતો હતો. હવે હું અનુભવે શીખ્યો છું કે આદર્શની પાઠશાળામાં શીખેલા પાઠ ઘણીવાર વાસ્તવિક જીવનની કસોટીમાં ખોટા પડે છે. જીવન ચોક્ક્સ નિયમોથી નથી ચાલતું. અનેક રસ્તે મુકામ સુધી પહોંચી શકાય છે. આપણી આસપાસ આપણે જોઈએ છીએ કે માબાપની માનસિકતા અનુસાર અલગ અલગ પ્રકારના બાળઉછેર થાય છે.